CELEX: 62018TN0519
Language: sk
Date: 2018-09-03 00:00:00
Title: Vec T-519/18: Žaloba podaná 3. septembra 2018 – Global Silicones Council a i./ECHA

5.11.2018   
            
            
               SK
            
            
               Úradný vestník Európskej únie
            
            
               C 399/42
            
         
      Žaloba podaná 3. septembra 2018 – Global Silicones Council a i./ECHA
      (Vec T-519/18)
      (2018/C 399/57)
      Jazyk konania: angličtina
      
         Účastníci konania
      
      
         Žalobcovia: Global Silicones Council (Washington DC, Spojené štáty) a 6 ďalších (v zastúpení: R. Cana, F. Mattioli, G. David, advokáti, a D. Abrahams, barrister)
      
         Žalovaná: Európska chemická agentúra
      
         Návrhy
      
      Žalobcovia navrhujú, aby Všeobecný súd:
      
                  —
               
               
                  vyhlásil žalobu za prípustnú a dôvodnú,
               
            
                  —
               
               
                  zrušil napadnuté rozhodnutie (1) v rozsahu v akom zahŕňa všetky tri látky Octamethylcyclotetrasiloxan (ďalej len „D4“), Decamethylcyclopentasiloxan (ďalej len „D5“) a Dodecamethylcyclohexasiloxan (ďalej len „D6“) na zoznam navrhovaných látok vzbudzujúcich veľmi veľké obavy,
               
            
                  —
               
               
                  alternatívne zrušiť napadnuté rozhodnutie vzhľadom na jedno alebo viac z týchto zahrnutí na zoznam,
               
            
                  —
               
               
                  uložiť žalovanej povinnosť nahradiť trovy konania a
               
            
                  —
               
               
                  prijať všetky opatrenia, ktoré si môže vyžadovať spravodlivé rozhodnutie vo veci.
               
            
         Dôvody a hlavné tvrdenia
      
      Na podporu svojej žaloby, žalobcovia uvádzajú dva žalobné dôvody.
      
                  1.
               
               
                  Prvý žalobný dôvod založený na tvrdení, že žalovaná sa dopustila zjavne nesprávneho posúdenia bioakumulatívnych („B“) vlastností látok D4, D5 a D6 a zjavne nesprávneho posúdenia toxických („T“) vlastností látok D5 a D6 a prekročila svoju právomoc, ako aj porušila článok 59 nariadenia 1907/2006:
                  
                              —
                           
                           
                              tým, že vychádzala zo stanoviska výboru členských štátov a stanoviska výboru pre hodnotenie rizík, bez toho, aby vykonala svoje vlastné posúdenie dostupných informácií a tým prebrala chyby uvádzané týchto stanoviskách,
                           
                        
                              —
                           
                           
                              tým, že prijala záver, že látky D4, D5 a D6 spĺňajú vPvB kritériá prílohy XIII, hoci perzistencia (P) a bioakumulatívnosť (B) neboli pre rovnaký oddiel preukázané,
                           
                        
                              —
                           
                           
                              tým, že nezohľadnila osobitnú povahu látok D4, D5 a D6 (ich „hybridnú“ povahu), pri uplatnení kritérií uvedených v prílohe XIII pre bioakumulatívnosť,
                           
                        
                              —
                           
                           
                              tým, že prijala závery o bioakumulatívnosti (B/vB) látok D4 a D5, ktorú uvádzané dôkazy nemôžu odôvodňovať,
                           
                        
                              —
                           
                           
                              tým, že neposúdila nový dôkaz o bioakumulatívnosti (B/vB) látok D4 a D5, ktorý jej bol dostupný po stanoviskách výboru členských štátov a výboru pre hodnotenie rizík,
                           
                        
                              —
                           
                           
                              tým, že pri prijatí záveru o bioakumulatívnosti (vB) látky D6 nezohľadnila všetky relevantné informácie,
                           
                        
                              —
                           
                           
                              tým, že neskúmala informácie o toxicite samotnej látky D5 a namiesto toho identifikovala látku D5 ako PBT (perzistentnú, bioakumulatívnu a toxickú) na základe prítomnosti látky D4 ako nečistoty a tým, že identifikovala látku D5 ako PBT bez rešpektovania osobitných obmedzení týkajúcich sa obsahu látky D4 schválených výborom členských štátov,
                           
                        
                              —
                           
                           
                              tým, že neskúmala informáciu o toxicite samotnej látky D6 a namiesto toho identifikovala látku D6 ako PBT na základe prítomnosti látky D4 ako nečistoty a tým, že identifikovala látku D6 ako PBT bez rešpektovania osobitných obmedzení týkajúcich sa obsahu látky D4 schválených výborom členských štátov.
                           
                        
            
                  2.
               
               
                  Druhý žalobný dôvod založený na tvrdení, že napadnuté rozhodnutie porušuje zásadu proporcionality, keďže zahrnutie na zoznam navrhovaných látok prekračuje hranice toho, čo je vhodné a potrebné na dosiahnutie sledovaného cieľa a nie je menej obmedzujúcim opatrením, ktoré by žalovaná mohla použiť.
               
            
         (1)  Rozhodnutie Európskej chemickej agentúry uverejnené 27. júna 2018„Zahrnutie látok, ktoré vzbudzujú veľmi veľké obavy, na zoznam kandidátov na zahrnutie do prílohy XIV“ v rozsahu v akom zahŕňa tri látky Octamethylcyclotetrasiloxan („D4“), Decamethylcyclopentasiloxan („D5“) a Dodecamethylcyclohexasiloxan („D6“) na kandidátsky zoznam látok vzbudzujúcich veľmi veľké obavy podľa článku 59 nariadenia Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, 2006, s. 1).